wickkiey/tamil-wikipedia-markdown huggingface dataset:
# பிக் பிரதர்



**பிக் பிரதர்** (Big Brother) என்பது 1999 ஆம் ஆண்டு முதல் நெதர்லாந்து நாட்டில் டச்சு மொழியில் ஒளிபரப்பான உண்மைநிலை போட்டி நிகழ்ச்சி ஆகும். இந்த நிகழ்ச்சி ஜான் டி மோல் ஜூனியரால் உருவாக்கினார். பின்னர் சர்வதேச அளவில் மறு ஆக்கம் செய்யப்பட்டு ஒளிபரப்பப்படுகிறது.  

இந்த நிகழ்ச்சியில் ஒரு தொகை பணத்திற்க்காக "அவுஸ்மேட்சு" அல்லது "அவுசுஜெசுட்ஸ்" என்று அழைக்கப்படும் போட்டியாளர்கள் அவர்கள் வெளி உலகத்திலிருந்து தனிமைப்படுத்தப்பட்ட விசேஷமாக கட்டப்பட்ட வீட்டில் அவர்களுக்கு கொடுக்கப்படும் போட்டிகளில் வென்று எப்படி ஒன்றாக வாழ்கின்றனர் என்பது தான் இதன் நோக்கம். அங்கு அவர்களுடைய தினசரி வாழ்க்கையை எவ்வாறு மேற்கொள்கிறார்கள் என்பதையும், சக போட்டியாளர்களுடன் எவ்வாறு பழகுகிறார்கள் என்பதையும் சுவாரஸ்யமாக ஒளிபரப்புகிறார்கள். ஒவ்வொருவரின் நடவடிக்கைகளுக்கும் நேயர்கள் வாக்களிப்பார்கள், அதன் அடிப்படையில் ஒவ்வொருவராக வெளியேற்றப்பட்டு இறுதி வரை தாக்குப்பிடிப்பவர்களுக்குப் பரிசு வழங்கப்படும்.  

இந்நிகழ்ச்சியில் இந்தியா சார்பாக பிரபல இந்தி நடிகை சில்பா செட்டி பங்கேற்றார். இதற்காக அவர் சுமார் சுமார் ரூ.3 கோடி ரூபாய்க்கு ஒப்பந்தம் செய்யப்பட்டிருந்தார்.
# பக்கப்பிசி

**பக்கப்பிசி** (BackupPC) அல்லது **மேசைக் கணினி காப்புப்படி** என்பது ஒரு கட்டற்ற காப்புப்படி மென்பொருள் ஆகும். இது லினக்சு, சோலாரிசு, யுனிக்சு தளங்களில் இயங்கக்கூடியது. வலை இடைமுகத்தைக் கொண்டது. இது கோப்பு நிலையில் காப்புக்களை எடுக்கவும், மீட்டெக்கவும் வல்லது. இது rsync காப்பெடுக்கும் முறையைப் பயன்படுத்துகிறது.  

## நிறுவுதல்
<pre>  
sudo apt-get install backuppc  
</pre>
# வாற்கோதுமை விளைச்சல் அடிப்படையில் நாடுகளின் பட்டியல்



ஐக்கிய நாடுகளின் உணவு மற்றும் வேளாண்மை அமைப்பு வழங்கிய வாற்கோதுமை விளைச்சல் புள்ளிவிவரங்களின் அடிப்படையில் நாடுகளின் பட்டியல் பின்வருமாறு:.  

## 2010ம் ஆண்டின்படி 1,000,000 டன்களுக்கு மேலுள்ள நாடுகள்
| தரவரிசை | நாடுகள் | பார்லி விளைச்சல்
(டன் அளவுகளில்) |
| --- | --- | --- |
| 1 | 10412100 |  |
| 2 | 10102000 |  |
| 3 | 8484900 |  |
| 4 | 8350020 |  |
| 5 | 8156500 |  |
| 6 | 7605300 |  |
| 7 | 7294000 |  |
| 8 | 7240000 |  |
| 9 | 5252000 |  |
| 10 | 3924870 |  |
| 11 | 3533000 |  |
| 12 | 3209590 |  |
| 13 | 2983050 |  |
| 14 | 2981300 |  |
| 15 | 2566450 |  |
| 16 | 2520000 |  |
| 17 | 1966460 |  |
| 18 | 1600000 |  |
| 19 | 1584500 |  |
| 20 | 1500000 |  |
| 21 | 1400000 |  |
| 22 | 1340200 |  |
| 23 | 1312800 |  |
| 24 | 1311040 |  |
| 25 | 1228100 |  |
| 26 | 1223000 |  |
| 27 | 1137170 |  |

## 2008ம் ஆண்டின்படி 1,000,000 டன்களுக்கு மேலுள்ள நாடுகள்
| தரவரிசை | நாடுகள் | பார்லி விளைச்சல்
(டன் அளவுகளில்) |
| --- | --- | --- |
| 1 | 23,148,450 |  |
| 2 | 12,611,500 |  |
| 3 | 12,171,300 |  |
| 4 | 11,967,100 |  |
| 5 | 11,781,400 |  |
| 6 | 11,261,100 |  |
| 7 | 6,820,000 |  |
| 8 | 6,144,000 |  |
| 9 | 5,923,000 |  |
| 10 | 5,214,394 |  |
| 11 | 3,619,460 |  |
| 12 | 3,550,000 |  |
| 13 | 3,396,000 |  |
| 14 | 3,000,000 |  |
| 15 | 2,243,865 |  |
| 16 | 2,212,480 |  |
| 17 | 2,128,600 |  |
| 18 | 2,058,550 |  |
| 19 | 1,801,000 |  |
| 20 | 1,690,085 |  |
| 21 | 1,478,200 |  |
| 22 | 1,353,240 |  |
| 23 | 1,352,148 |  |
| 24 | 1,249,700 |  |
| 25 | 1,236,697 |  |
| 26 | 1,209,410 |  |
| 27 | 1,200,000 |  |
| 28 | 1,196,100 |  |
# 9 (எண்)



**ஒன்பது** (ஆங்கிலம்: *Nine*) என்பது தமிழ் எண்களில் ௯ என்பதைக் குறிக்கும் இந்து-அராபிய எண் ஆகும். ஒன்பது என்பது எட்டுக்கும் பத்துக்கும் இடைப்பட்ட இயற்கை எண் ஆகும்.  

## காரணிகள்
ஒன்பதின் நேர்க் காரணிகள் 1, 3, 9 என்பனவாகும்.  

## இயல்புகள்
- ஒன்பது ஓர் ஒற்றை எண்ணாகும்.
- <math>9 = 3^2</math> என்பது ஒரு நிறைவர்க்க எண்ணாகும்.
- ஒன்பதை <math>9 = 1^2 + 2^2 + 2^2</math> என்றவாறு மூன்று வர்க்கங்களின் கூட்டுத் தொகையாக எழுதலாம்.
- மூன்று முதன்மை எண்களின் கூட்டுத் தொகையாக இரண்டு விதங்களில் எழுதக் கூடிய சிறிய எண் ஒன்பது ஆகும்.
:<math>9 = 2 + 2 + 5 = 3 + 3 + 3</math>
# தபூ


**தபூ** (பிறப்பு நவம்பர்4 1971) ஓர் இந்திய திரைப்பட நடிகை. இவர் ஒரு மாடல் அழகியும் ஆவார். 1991 ஆண்டிலிருந்து நடித்து வருகிறார். ஹிந்தி, தெலுங்கு, தமிழ், மலையாளம், வங்காளம், மராத்தி ஆகிய மொழிகளில் நடித்துள்ளார்.  

## ஆரம்பகால வாழ்க்கை
தபூவின் இயற்பெயர் தபஷ்ஷும் ஃபாதிமா ஹஷ்மி **(Tabassum Fatima Hashmi)** ஆகும். இவர் ஹைதிராபத்திய முஸ்லிம் குடும்பத்தில் பிறந்தார். இவரது பெற்றோர் ஜமால் ஹஷ்மி மற்றும் ரிஸ்வானா ஆவார். இவரது தாயார் பள்ளி ஆசிரியர் மற்றும் இவரது தாய் வழி தாத்தா ஓய்வுப்பெற்ற பேராசிரியர். தனியார் பள்ளி ஒன்றை நடத்தி வருகிறார்.  

இவர் ஆரம்பகால கல்வியை ஹைதிராபாத்தின் புனித அன்'ஸ் பள்ளியில் நிறைவு செய்தார். பின் இவரது குடும்பம் மும்பைக்கு 1983 ஆம் ஆண்டு குடியேறியது. அங்கு அவர் கல்லூரி படிப்பை புனித சேவியர் கல்லூரியில் நிறைவு செய்தார். இவர் ஃபரா நாஸ் என்ற நடிகையின் சகோதரி ஆவார். தபூ தெலுங்கு, இந்தி, ஆங்கிலம், வங்காளம், மராத்தி, தமிழ், மலையாளம், ஸ்பானிஷ் மற்றும் சிறிதளவு பிரன்ச்சு மொழியும் பேசும் ஆற்றல் உடையவர்.  

## திரைப்படங்கள்

தபூ நடித்த திரைப்படங்கள்
# சான் சல்வடோர்


**சான் சல்வடோர்** ( - "Holy Saviour") எல் சல்வடோர் நாட்டின் தலநகரமும் மிகப்பெரிய நகரமும் ஆகும். இது எல் சல்வடோரின் நிர்வாக அலகான 14 திணைக்களங்களுள் ஒன்றான *சான் சல்வடோர்* திணைக்களத்தின் ஓர் அங்கமாகும். நாட்டின் பிரதான அரசியல், கல்வி, கலாச்சார மற்றும் நிதியியல் மையமாக இந்நகரம் விளங்குகின்றது. சல்வடோரியன் மேட்டுநிலத்தில் எரிமலைகள் சூழவுள்ள இந்நகரம் பூமியதிர்ச்சி அபாயம் அதிகம் உள்ள ஒரு இடமாகும்.
# நட்ட நடு மார்ச்சு



**நட்ட நடு மார்ச்சு ** (*Ides of March*, **ஐடெஸ் ஆஃப் மார்ச்** , ) என்று உரோமானிய நாட்காட்டியில் மார்ச் 15ஆம் நாள் அழைக்கப்படுகிறது. இலத்தீனில் "ஐடஸ்" என்பது குறிப்பாக மாதங்களின் தொடர்பில் "வகுத்தலில் பாதி" என்று பொருள்படும். உரோமானிய நாட்காட்டியில் மாதங்களின் நடுப்பகுதியைக் குறிக்க இச்சொல் பயன்படுத்தப்பட்டது. மார்ச், மே, சூலை, அக்டோபர் மாதங்களின் 15ஆம் நாளும் பிற மாதங்களின் 13ஆம் நாளும் இச்சொல் ஒட்டுடன் குறிக்கப்பட்டன. நட்ட நடு மார்ச்சு நாள் கிரேக்கப் போர்க் கடவுள் மார்சிற்காக கொண்டாடப்படுகிறது. அன்றைய நாளில் படை அணிவகுப்புகள் நடத்தப்படும்.  

தற்காலத்தில் இச்சொற்றொடர் *ஐடெஸ் ஆஃப் மார்ச்* கி.மு 44ஆம் ஆண்டில் யூலியசு சீசர் கொல்லப்பட்ட நாளாக அறியப்படுகிறது. உரோமன் செனட்டில் சதிகாரர்கள் சீசரை 23 முறை குத்திக் கொன்றனர். இந்த வரலாற்றின்படி, வருமுன் உரைப்போரொருவர் சீசர் நட்ட நடு மார்ச்சுக்கு முன்னர் கொலை செய்யப்படுவார் என்று கட்டியம் கூறியதாகவும் இதனில் நம்பிக்கை இல்லாத சீசர் அன்றைய நாளின் துவக்கத்தில் *மார்ச்சின் நடுநாள் வந்ததே* என்று எள்ளியபோது அவர் *ஆனால் நாள் முடியவில்லை* என்று கூறியதாகவும் விவரிக்கிறது.
# வருக்கக் கோவை

**வருக்கக் கோவை** தமிழ் சிற்றிலக்கிய வகைகளில் ஒன்று. வைத்தியநாத தேசிகள் இயற்றிய இலக்கண விளக்கம் இதன் இலக்கணத்தைப் பின்வருமாறு கூறுகிறது:  

<poem>  
உயிரும் மொழிமுதல் உயிர்மெயும் வருக்கத்து  
அடைவில் வருபொருள் துறையில் கலித்துறை  
வழுத்தும் இயல்பது வருக்கக் கோவை.  
</poem>  

உயிரெழுத்துக்கள், உயிர் மெய்யெழுத்துக்கள் ஆகியவற்றில் ஒவ்வொன்றும் ஒவ்வொரு பாட்டின் முதலில் முறையே வரும்படி பாடுவது வருக்கக் கோவை எனப்படும். பாடுபொருள் அகத்துறைப் பொருளாக இருக்கும்.  

இந்த முறையில் நீதிகளைக் கூறும் நூல் வருக்கமாலை எனப்படும்.  
## வருக்கக் கோவை நூல்கள்
- மோரூர் பாம்பலங்காரர் வருக்கக்கோவை
- மாறன் வருக்கக் கோவை
- நெல்லை வருக்கக் கோவை
- மல்லைச் சோழீசர் வருக்கக் கோவை
- உயிர் வருக்கக் கோவை
- கபிலமலை வருக்கக் கோவை
# பாரிக்கோடு

**பாரிக்கோடு** இளைஞர் விளையாட்டுகளில் ஒன்று. பாரித்து ஓடுதலும், பாரித்துத் தடுத்தலும் நிகழ்வதால் இந்த விளையாட்டுக்கு இப்பெயர் வந்தது. திருச்சி மாவட்டப் பகுதியில் இதனை மூலைப்புரி என்பர். மூலையில் தப்பியோடி வெளிவருவதால் இதனை இப்பெயரிட்டு அழைப்பர்.  

## ஆடும் முறை
ஆட்டத்தில் இரண்டு அணிகள் இருக்கும். சுமார் 12 அடி நீளமுள்ள பக்கக் கோடுகள் உள்ள ஒரு கட்டம் வரையப்படும். அந்தக் கோடுகளில் கோட்டுக்கு ஒருவராகப் பக்கவாட்டில் ஓடி உள்ளிருப்பவர் வெளியேயும், பின்னர் வெளியில் இருப்பவர் உள்ளேயும் நுழைய விடாமல் தடுப்பர்.  

மற்றொரு நான்கு பேர் உள்ளிருந்து வெளியேயும், எல்லாரும் வெளிவந்த பின்னர் வெளியிலிருந்து உள்ளேயும் சென்று உப்பு என்று சொல்லிக் கை குலுக்குவர். தொடப்படாமல் வெளியேறியும், உள்நுழைந்தும் எத்தனை பேர் எந்த அணியில் அதிக உப்பு (கை குலுக்கல்) வைக்கிறார்களோ அந்த அணி வெற்றியணி.
# தமுக்கம் அரண்மனை



**தமுக்கம் அரண்மனை** (*Tamukkam Palace*) அல்லது **இராணி மங்கம்மாள் அரண்மனை**, தமிழ்நாடு மாநிலத்தில், மதுரையின் வடகிழக்குப் பகுதியில் அமைந்துள்ள பழமையான அரண்மனையாகும். *தமுக்கம்* என்றால் கோடைக் காலத்தில் இளைப்பாறும் இடம் அல்லது வசந்த மாளிகை என்று பொருள். 1670ல் கட்டப்பட்ட இந்த அரண்மனை, நாயக்க வம்சத்தை சேர்ந்த இராணி மங்கம்மாளின் கோடைக்கால மாளிகையாக பயன்படுத்தப்பட்டது. பின்னர் கர்நாடக் நவாபிடம் இருந்தது. ஆங்கிலேயோர் ஆட்சிக் காலத்தில் இந்த அரண்மனை மாவட்ட ஆட்சித் தலைவர் அலுவலகமாக பயன்படுத்தப்பட்டது. 1959இல் காந்தி அருங்காட்சியகமாக மற்றப்பட்டது.  
அக்காலத்தில் யானைச் சண்டை முதலான பொழுதுபோக்கு விளையாட்டுகளும் அரச விழாக்களும் நடைபெற்ற தமுக்கம் மைதானமும் இந்த அரண்மனையைச் சேர்ந்ததாகும்.  

இந்த அரண்மனையின் பின்புறம் ஒரு பெரிய ஏரி உருவாக்கப்பட்டு, அதன் தண்ணீரில் அலையடிக்கும் அளவில் உருவாக்கப்பட்டது. இராணி மங்கம்மாள் கடல் காற்று போன்ற காற்று வாங்க வேண்டும் என்ற காரணத்திற்காக ஆயிரம் ஏக்கர் பரப்பளவில் இந்த ஏரி உருவாக்கப்பட்டது. அதன் இன்றைய பெயர் *வண்டியூர் கண்மாய்* ஆகும். அன்றைய ஏரி சுருங்கி, தற்போது கண்மாயாக ஆகிவிட்டது.  

மேலும் இந்த அரண்மனையில் இராணியின் அறையின் மேல் பகுதியில் ஒரு ஓட்டை உள்ளது. அதில் காலை நேரத்தில் மட்டும் அந்த அறைக்குள் புகும் சூரிய ஒளி தலையில் மட்டும் படும் வகையில் வடிவமைக்கப்பட்டது. அந்த சூரிய ஒளியின் வெப்பத்தில் இராணி குளித்துவிட்டு வந்து தலைமுடியை உணர்த்துவார் என்பது கூடுதல் தகவல் ஆகும்.
# பாரி வேட்டை

**பாரி வேட்டை** என்பது ஒரு விழாக்கால விளையாட்டு. சித்திரா பௌர்ணமி அன்று பொதுவாக இந்த விளையாட்டு நடைபெறும். இதனைச் சில இடங்களில் முயல்வேட்டை என்றும் கூறுவர். இந்த விளையாட்டின்போது முயல் வேட்டை விலங்குகளில் முதன்மை இடத்தைப் பெறும்.  

சிற்றூர் மக்கள் கூட்டமாகச் சென்று வேட்டையாடுவர். வேட்டையாடிய விலங்கு அல்லது பறவைகளின் தலை வேட்டையாடியவனுக்குத் தரப்படும். குடல் அவர்களது தெய்வத்துக்குப் படையலாக்கப்படும். எஞ்சிய எல்லாப் புலவுகளும் ஊர்மக்களுக்குப் பகிர்ந்தளிக்கப்படும். இந்த வேட்டை விழாவில் அரசர்களும் பெருநிலக் கிழார்களும் உயர்வு-தாழ்வு இல்லாமல் கலந்துகொள்வர். இக்காலத்தில் இது தடை செய்யப்பட்டுள்ளது.
# தமுக்கம் மைதானம்

உருவச்சிலை]]  

**தமுக்கம் மைதானம்** மதுரையின் வரலாற்றுச் சிறப்பு கொண்ட ஒரு மைதானமாகும். பதிநான்காம் நூற்றாண்டில் மன்னர் விசுவநாத நாயக்கர் ஆல் கட்டப்பட்டு மதுரை நாயக்க வம்சத்தால் பராமரிக்கப்பட்டுவந்தது. அக்காலத்தில் குதிரைப் பந்தயம், யானைப் பந்தயம், மாட்டுச் சண்டைகள் போன்ற விளையாட்டுப் போட்டிகளும் சிலம்பு, கத்திச் சண்டை போன்ற கலைகளும் இங்கு நடத்தப்பயன்பட்டது.. இம்மைதானம் இதனருகேவுள்ள தமுக்கம் அரண்மனையின்(தற்போதைய காந்தி அருங்காட்சியகம்) கட்டுப்பாட்டில் பயன்படுத்தப்பட்டது.  

## இதன் அமைப்பு
மைதானம் அழகர் கோவில் செல்லும் சாலையில் தல்லாகுளம் பகுதியில் அமைந்துள்ளது. கலையரங்கம் உட்பட சுமார் 50000 ச.அடி பரப்பளவை கொண்ட மைதானமாகும். 1.5 லட்சம் மக்கள் கொள்ளளவு கொண்ட இந்த மைதானத்தின் கலையரங்கம் மட்டும் 20,000 பேர் பங்கேற்கும் வசதியுள்ளது. மதுரை மாநகராட்சியின் மேற்பார்வையில் பொது நிகழ்ச்சிகளுக்கு வாடகைக்கு விடப்படுகிறது. இதன் முன் வாசலில் தமிழன்னை சிலையும் பெரியார் சிலையும் உள்ளது. அருகே இராஜாஜி சிறுவர் பூங்காவும், மதுரை அமெரிக்கன் கல்லூரியும் உள்ளது.  

## பொது நிகழ்ச்சிகள்
மதுரையின் நெரிசலுக்கு அப்பால் இருப்பதாலும், பரந்த வெளியாக இருப்பதாலும் பல அரசு மற்றும் தனியார் நிகழ்ச்சிகளுக்கு இந்த மைதானம் தற்போது பயன்படுத்தப்பட்டுவருகிறது. அரசியல் கட்சிக் கூட்டம், திருமணங்கள், அரசு நிகழ்ச்சிகள், கண்காட்சிகள், இலக்கியக்கூட்டம், கலை மற்றும் பொழுதுபோக்கு நிகழ்ச்சிகள் என பலவித பொது நிகழ்ச்சிகள் நடைபெறுகிறது. சித்திரைக் கண்காட்சி, வீட்டு உபயோகப்பொருள் கண்காட்சி, புத்தகத் திருவிழா போன்றவை ஆண்டுதோறும் நடைபெறும் முக்கிய நிகழ்ச்சிகளாகும்.
# விளையாட்டுப் பானை


கண்கட்டு உத்தி விளையாட்டுகளில் ஒன்று **பானை உடைத்தல்.** இது விழாக்கால விளையாட்டுகளில் மட்டுமே விளையாடப்படும். மக்கள் இதனைப் 'பானை உடைத்தல்' என்றே குறிப்பிட்டாலும், மங்கலச் சொல்லாக இதனை நாம் **விளையாட்டுப் பானை** என்று குறிப்பிடல்லாம்.  

பானை உடைத்தல் விளையாட்டு தை மாதம் மூன்றாம் நாள் நடைபெறும். உரிமரம் விளையாட்டில் உரிப்பானைகளை உடைக்கும் விளையாட்டாக இது கிருஷ்ண ஜெயந்தி அன்று நடைபெறும்.  

பானை உடைப்பவர் கையில் கம்பு ஒன்று தரப்படும். அவரது கண்கள் கட்டப்படும். கட்டப்பட்ட பின்னர் திசை தெரியாவண்ணம் அவர் இரண்டு மூன்று சுற்றுகள் திருப்பி விடப்படுவார். சுமார் 20 அடி தொலைவில் பானை வைக்கப்படும்.  
பானை உடைப்பதற்கு மூன்று வாயப்புகள் தரப்படும். உடைக்காவிட்டால் அவரது கண் அவிழ்த்து விடப்பட்டு வேறொருவருக்கு வாய்ப்பு தரப்படும். கரிநாள் விளையாட்டுகளில் ஒன்றாக இது சுமார் அரை மணி நேரம் நடக்கும்.
# எயுஜேனியோ மொண்டாலே



**எயுஜேனியோ மொண்டாலே** (*Eugenio Montale*, அக்டோபர் 12, 1896 &ndash; செப்டம்பர் 12, 1981) என்பவர் இத்தாலியக் கவிஞரும், 1975 ஆம் ஆண்டில் இலக்கியத்துக்கான நோபல் பரிசு பெற்றவரும் ஆவார்.  

இத்தாலியின் ஜெனோவா நகரில் பிரந்தவர் எயுஜேனியோ. 29வது அகவையிலேயே தனது முதலாவது கவிதைத் தொகுதியை வெளியிட்டார். பார்மா இராணுவப் பள்ளியில் பயிற்சியில் இருந்த போது முதலாம் உலகப்போரில் கலந்து கொள்ள போர்முனைக்கு அனுப்பப்பட்டார். சிறிது காலம் போரிட்ட பின்பு 1920 ஆம் ஆண்டில் சொந்த ஊர் திரும்பினார்.  

அக்காலத்தில் தமது நாட்டில் எழுந்த பாசிச இயக்கத்தை அவர் எதிர்த்தார். பல மாத இதழ்களில் கவிதைகளை எழுதினார். பல ஆங்கிலக் கவிதைகளை இத்தாலிய மொழியில் மொழிபெயர்த்தார். 1928 ஆம் ஆண்டில் புளோரன்சு நூல்நிலையத்திற்குத் தலைவரானார். 1938 ஆம் ஆண்டில் பாசிச அரசால் அவரது பதவி பறிக்கப்பட்டது. 1948 ஆம் ஆண்டு முதல் 1981 இல் இறக்கும் வரை மிலானில் வசித்து வந்தார். அங்கிருந்து வெளிவந்த நாளிதழ் ஒன்றின் இலக்கியப் பகுதிக்கு ஆசிரியராகப் பணியாற்றி வந்தார். மிலான், (1961), கேம்பிரிட்ஜ் (1967) ரோம் (1967) பல்கலைக்கழகங்கள் அவருக்கு கௌரவ முனைவர் பட்டம் வழங்கியுள்ளன. 1975 ஆம் ஆண்டில் இலக்கியத்துக்கான நோபல் பரிசு கிடைத்தது.
# தக்கை (அடைப்பான்)


குடுவையை அடைக்கப் பயன்படுத்தும் தக்கை]]  
**தக்கை** என்பது புட்டிகளுக்கு அடைப்பானாகப் பயன்படுத்தும் ஒரு மரப்பொருள் ஆகும். இது ஆங்கிலத்தில் *கார்க்* (*Cork*)என அழைக்கப்படுகிறது. ஒருவகை ஓக் மரத்தின் பட்டையிலிருந்து இந்த தக்கை தயாரிக்கப்படுகிறது. இம்மரங்கள் ஸ்பெயின், போர்த்துக்கல் ஆகிய நாடுகளில் அதிகமாகக் காணப்படுகின்றன.  

## தக்கை பிரித்தெடுத்தல்
இம்மரம் 20 ஆண்டுகள் வளர்ந்த பிறகே இதில் தக்கை செய்யக்கூடிய அளவு பட்டை உண்டாகும். இந்தப் பட்டையைக் கைக்கோடாரி கொண்டு பெயர்த்து எடுப்பார்கள். இவ்வாறு எடுத்த பிறகு சுமார் 10 ஆண்டுகளுக்குப் பின்னரே மீண்டும் பட்டை எடுக்க முடியும். இம்மரங்கள் சுமார் 300 ஆண்டுகள் வரை வாழும். மரத்திலிருந்து எடுத்த பட்டைகளை நீரில் ஊற வைத்துக் கொதிக்க வைப்பார்கள். இதனால் பட்டை மென்மையாகும். தக்கையை அரைத்துத் தூளாக்கி, வேறு சில பொருள்களுடன் சேர்த்து பல வழிகளில் பயன்படுத்துகின்றனர்.  

## தக்கையின் பயன்பாடு
சோடா புட்டியின் மூடியின் உட்பகுதியில் இத்தகைய தக்கையைக் காணலாம். தக்கை வெப்பத்தைக் கடத்தாது. தக்கையினூடே ஒலியும் புகாது.இதனால் இசைப்பதிவு செய்யும் நிலையங்கள்,ஒலிபரப்பும் நிலையங்கள், மருத்துவமனைகள் முதலிய இடங்களில் ஒலி உட்புகா அறைகளை அமைக்கத் தக்கை பயன்படுகிறது. செயற்கைக் கைகள், கால்கள் செய்யவும் தக்கை பயன்படுகிறது.  

- 'குழந்தைகள் கலைக் களஞ்சியம்'-ஐந்தாம் தொகுதி, தமிழ் வளர்ச்சிக் கழக வெளியீடு.1986
# தீவுக்கூட்டம்


**தீவுக்கூட்டம்** (*archipelago*) என்பது தீவுகளின் தொகுப்பு. ஒரே பூகோள இடத்தில் அமைந்துள்ள தனித்தனித் தீவுகளை மொத்தமாக குறிக்கப் பயன்படும் ஒரு பதமாகும்.  

பொதுவாக தீவுக்கூட்டங்கள் ஒரு பெரிய நிலப்பரப்பை சூழ்ந்ததாகயிருக்கும். உதாரணத்திற்கு:- ஸ்காட்லாந்து நாட்டைச்சுற்றி சுமார் 700 தீவுகள் அமைந்துள்ளன. தீவுக்கூட்டத்தால் உருவான முக்கிய ஐந்து நவீன நாடுகளில் இந்தோனேசியா, ஜப்பான், பிலிப்பைன்ஸ், நியூசிலாந்து மற்றும் ஐக்கிய இராச்சியம் முதலியவை குறிப்பிடத்தக்கதாகும். பரப்பளவின் அடிப்படையில் உலகின் மிகப்பெரிய தீவுக்கூட்டம் இந்தோனேசியா அகும்.. பெரும்பாலான தீவுக்கூட்டஙகள் பின்லாந்தில் உள்ள ஆர்சிபெலகோ கடல் பகுதியில் உள்ளது. தீவுக்கூட்டங்கள் முக்கியமாக எரிமலைகளால் உருவாக்கப்பட்டுகிறது மற்றும் மண்ணரிமானத்தாலும், மண்படிவதாலும், மண்திட்டுக்களாலும் உருவாக்கப்படுகிறது.  
வில் உள்ள கிஷமில் தீவுக்கூட்டம்]]
# ஜெயா பொறியியல் கல்லூரி


**ஜெயா பொறியியல் கல்லூரி** திருநின்றவூர், தமிழ்நாடு, இந்தியாவில் அமைந்துள்ள ஒரு கல்வி நிறுவனமாகும். கல்லூரி **ISO** **9001: 2000** சான்றிதழ் மற்றும் அண்ணா பல்கலைக்கழகத்துடன் இணைக்கப்பட்டுள்ளது.  

இக்கல்லூரி ஆவடியிலிருந்து சுமார் 7 கிலோ மீட்டர், சென்னை சென்ட்ரல் ரயில் நிலையத்தில் இருந்து 29 கி.மீ.**,** திருவள்ளூரிலிருந்து 16 கிலோமீட்டர்,நெமிலிச்சேரி ரயில் நிலையத்திலிருந்து சுமார் 4 கி.மீ தொலைவில் உள்ளது.  

## வரலாறு
**ஜெயா பொறியியல் கல்லூரி** **1995** இல் நிறுவப்பட்டது, இது ஜெயா கல்லூரிகள் குழுமத்தில் ஒரு பகுதியாக உள்ளது.  

## வழங்கப்படும் படிப்புகள்
***இளங்கலை படிப்புகள்***  
- பி. இ. வானூர்தி பொறியியல்
- பி. இ. குடிமுறை பொறியியல்
- பி. இ. கணினி அறிவியல் மற்றும் பொறியியல்
- பி. இ. மின்சார மற்றும் மின்னணு பொறியியல்
- பி. இ. மின்னணு மற்றும் தொடர்பு பொறியியல்

- பி. இ. இலத்திரனியல் மற்றும் மயமாக்கல் பொறியியல்

- பி. இ. மெக்கானிக்கல் இன்ஜினியரிங்
- பி.டெக் தகவல் தொழில்நுட்பம்
- பி.டெக் ஜவுளி தொழில்நுட்பம்
***முதுகலை* *படிப்புகள்***  
- எம்.இ பிரயோக இலத்திரனியல்
- எம்.இ. கணினி அறிவியல் மற்றும் பொறியியல்
- எம்.டெக் ஜவுளி தொழில்நுட்பம்

## சிறப்பம்சங்கள்
- ***கணித்தமிழ் பேரவை* :**ஜெயா பொறியியல் கல்லூரி கணித்தமிழ் பேரவையில் ஒரு அங்கமாக விளங்குகிறது.

- ***ஜெயா கட்டற்ற மென்பொருள் மையம்** **:*** இந்த மையம் இலவச மென்பொருட்களின் விழிப்புணவுக்காகவும் அதன் முக்கியத்துவம் மற்றும் பயன்பாட்டிற்காகவும் உருவாக்கப்பட்டது.
# ஆப்பிள் விளைச்சல் அடிப்படையில் நாடுகளின் பட்டியல்


**ஆப்பிள் விளைச்சல் அடிப்படையில் நாடுகளின் பட்டியல்**, 2008ம் ஆண்டின் படி ஐக்கிய நாடுகளின் உணவு மற்றும் வேளாண்மை அமைப்பு வழங்கிய ஆப்பிள் விளைச்சல் புள்ளிவிவரங்களின் அடிப்படையில் உருவான நாடுகளின் பட்டியலாகும்.. இதன்படி 2008ம் ஆண்டு உலகில் மொத்தம் 69,819,324 டன்கள் ஆப்பிள் உற்பத்தி செய்யப்பட்டது.  

## 1,000,000 டன்களுக்கு மேல்
| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 1 | 29,851,163 |  |
| 2 | 4,358,710 |  |
| 3 | 2,830,870 |  |
| 4 | 2,718,775 |  |
| 5 | 2,504,490 |  |
| 6 | 2,208,227 |  |
| 7 | 1,985,000 |  |
| 8 | 1,940,200 |  |
| 9 | 1,467,000 |  |
| 10 | 1,370,000 |  |
| 11 | 1,300,000 |  |
| 12 | 1,124,155 |  |
| 13 | 1,046,995 |  |

## 100,000–1,000,000 டன்கள்
| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 14 | 840,100 |  |
| 15 | 770,741 |  |
| 16 | 719,300 |  |
| 17 | 687,500 |  |
| 18 | 635,000 |  |
| 19 | 585,000 |  |
| 20 | 582,512 |  |
| 21 | 568,600 |  |
| 22 | 551,356 |  |
| 23 | 550,743 |  |
| 24 | 524,755 |  |
| 25 | 470,865 |  |
| 26 | 459,016 |  |
| 27 | 426,858 |  |
| 28 | 404,310 |  |
| 29 | 379,809 |  |
| 30 | 375,000 |  |
| 31 | 360,700 |  |
| 32 | 355,000 |  |
| 33 | 350,000 |  |
| 34 | 265,481 |  |
| 35 | 260,967 |  |
| 36 | 258,530 |  |
| 37 | 255,086 |  |
| 38 | 243,100 |  |
| 39 | 238,800 |  |
| 40 | 235,601 |  |
| 41 | 234,700 |  |
| 42 | 205,021 |  |
| 43 | 185,500 |  |
| 44 | 174,315 |  |
| 45 | 157,790 |  |
| 46 | 135,209 |  |
| 47 | 135,000 |  |
| 48 | 125,200 |  |
| 49 | 110,000 |  |
| 50 | 110,000 |  |
| 51 | 102,893 |  |

## 50,000–100,000 டன்கள்
| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 52 | 97,425 |  |
| 53 | 94,740 |  |
| 54 | 80,201 |  |
| 55 | 74,251 |  |
| 56 | 61,500 |  |
| 57 | 51,946 |  |
| 58 | 51,266 |  |

## 10,000-50,000 டன்கள்
| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 59 | 45,000 |  |
| 60 | 45,000 |  |
| 61 | 41,803 |  |
| 62 | 41,500 |  |
| 63 | 36,396 |  |
| 64 | 36,362 |  |
| 65 | 34,913 |  |
| 66 | 32,000 |  |
| 67 | 28,859 |  |
| 68 | 23,500 |  |
| 69 | 22,226 |  |
| 70 | 22,200 |  |
| 71 | 20,840 |  |
| 72 | 20,000 |  |
| 73 | 17,500 |  |
| 74 | 17,500 |  |
| 75 | 17,035 |  |
| 76 | 10,190 |  |

## 10,000 டன்களுக்கு கீழ்
| தரவரிசை | நாடு | ஆப்பிள் விளைச்சல்(டன் அளவுகளில்) |
| --- | --- | --- |
| 77 | 9,850 |  |
| 78 | 8,000 |  |
| 79 | 7,100 |  |
| 80 | 7,076 |  |
| 81 | 6,543 |  |
| 82 | 5,374 |  |
| 83 | 4,282 |  |
| 84 | 3,564 |  |
| 85 | 2,248 |  |
| 86 | 1,300 |  |
| 87 | 1,269 |  |
| 88 | 1,050 |  |
| 89 | 650 |  |
| 90 | 570 |  |
| 91 | 175 |  |
| 92 | 120 |  |
| 93 | 100 |  |
# நிலக்கரி உற்பத்தி அடிப்படையில் நாடுகளின் பட்டியல்

**நிலக்கரி உற்பத்தி அடிப்படையில் நாடுகளின் பட்டியல்**, 2010ம் ஆண்டின் அடிப்படையில் 2011ம் ஆண்டு வெளிவந்த பீ.பி நிறுவனத்தின் உலக ஆற்றல் புள்ளிவிபரத்தை அடிப்படையாகக் கொண்டு தயாரிக்கப்பட்ட பட்டியலாகும் 5 மில்லியன்களுக்கு அதிகமாய் உற்பத்தி செய்த நாடுகளின் பட்டியல் பின்வருமாறு:  

| தரவரிசை | நாடு | நிலக்கரி உற்பத்தி
(மில்லியன் டன்களில்) | மொத்த
சதவிகிதம் |
| --- | --- | --- | --- |
| *World* | 7,273.3 | 100 |  |
| 1 | சீன மக்கள் குடியரசு | 3,240.0 | 48.3 |
| 2 | அமெரிக்க ஐக்கிய நாடு | 984.6 | 14.8 |
| 3 | இந்தியா | 569.9 | 5.8 |
| - | * ஐரோப்பிய ஒன்றியம்* | 535.7 | 4.2 |
| 4 | ஆஸ்திரேலியா | 423.9 | 6.3 |
| 5 | உருசியா | 316.9 | 4.0 |
| 6 | இந்தோனேசியா | 305.9 | 4.0 |
| 7 | தென்னாப்பிரிக்கா | 253.8 | 3.8 |
| 8 | செருமனி | 182.3 | 2.5 |
| 9 | போலந்து | 133.2 | 1.8 |
| 10 | கசக்ஸ்தான் | 110.8 | 1.5 |
| 11 | துருக்கி | 85.3 | 1.2 |
| 12 | கொலொம்பியா | 74.4 | 1.0 |
| 13 | உக்ரைன் | 73.3 | 1.0 |
| 14 | கிரேக்கம் (நாடு) | 68.5 | 0.9 |
| 15 | கனடா | 67.9 | 0.9 |
| 16 | செக் குடியரசு | 50.6 | 0.7 |
| 17 | வியட்நாம் | 44.1 | 0.6 |
| 18 | செர்பியா | 41.2 | 0.6 |
| 19 | வட கொரியா | 34.8 | 0.5 |
| 20 | உருமேனியா | 30.8 | 0.4 |
| 21 | பல்காரியா | 28.9 | 0.4 |
| 22 | மங்கோலியா | 27.8 | 0.4 |
| 23 | எசுத்தோனியா | 19.8 | 0.3 |
| 24 | ஐக்கிய இராச்சியம் | 18.2 | 0.2 |
| 25 | தாய்லாந்து | 17.9 | 0.2 |
| 26 | பொசுனியா மற்றும் எர்செகோவினா | 12.1 | 0.2 |
| 27 | மெக்சிகோ | 9.3 | 0.1 |
| 28 | அங்கேரி | 9.1 | 0.1 |
| 29 | Macedonia | 7.5 | 0.1 |
| 30 | எசுப்பானியா | 7.2 | 0.1 |
| 31 | பிலிப்பீன்சு | 7.2 | 0.1 |
| 32 | பிரேசில் | 5.5 | 0.1 |
| 33 | நியூசிலாந்து | 5.3 | 0.1 |
# இந்திய உணவுக் கழகம்



**இந்திய உணவுக் கழகம்** (, ) *உணவுக் கழகங்கள் சட்டம் 1964*இன் கீழ் சென்னையைத் தலைநகராகக் கொண்டு *தமிழ்நாட்டின் நெற்களஞ்சியம்* எனப்படும் தஞ்சாவூரில் முதல் மாவட்டநிலை அலுவலகம் சனவரி 14, 1965ஆம் ஆண்டில் நிறுவப்பட்டது. இது தேசிய உணவுக் கொள்கையின் கீழ்வரும் நோக்கங்களை செயல்படுத்த உருவாக்கப்பட்டது:  
1. விவசாயிகளின் நன்மையைக் கருத்தில்கொண்டு பயனுறு விலை ஆதரவை நல்குவது
1. பொது விநியோக முறைக்காக நாடு முழுமையும் உணவுத் தானியங்களை வழங்குதல்
1. தேசிய உணவு பாதுகாப்பிற்காக ஏற்றுக்கொள்ளத் தக்க செய்பணி மற்றும் இடைநிலை உணவுத்தானிய இருப்பை பராமரித்தல்

## புள்ளிவிவரங்கள்
இந்தியாவின் பெரிய நிறுவனங்களில் ஒன்றாக இந்திய உணவுக் கழகம் உள்ளது. ஆசியாவின் மிகப்பெரும் வழங்கல் சங்கிலி மேலாண்மை நிறுவனமாகவும் விளங்கக்கூடும். ஐந்து மண்டல அலுவலகங்களுடனும் 26 வட்டார அலுவலகங்களுடனும் செயல்படுகிறது. ஒவ்வொரு ஆண்டும் இந்திய உணவுக் கழகம் இந்திய கோதுமை உற்பத்தியில் 15-20 விழுக்காடும் அரிசி உற்பத்தியில் 12-15 விழுக்காடும் கொள்முதல் செய்கிறது. இவற்றை இந்திய அரசு நிர்ணயித்த விலையில் விவசாயிகளிடமிருந்து வாங்குகிறது. இந்த விலை குறைந்தபட்ச ஆதரவு விலை (Minimum support Price) எனப்படுகிறது. தானியங்கள் சராசரி நியாய தர நிர்ணயத்தைக் கொண்டிருக்கும் வரை எந்த அளவிற்கும் கொள்முதல் செய்ய இக்கழகத்திற்குத் தடை இல்லை.  

## செயல்பாடு
சேமிப்புக் கிடங்குகளிலிருந்து இந்தியா முழுமையும் எடுத்துச் சென்று மாநில அரசுகளுக்கு இந்திய அரசு விதித்துள்ள விலையில் வழங்குகிறது. இதனை மாநில அரசின் முகவர்கள் பொது வழங்கல் அமைப்பின் வழியாக குடும்ப அட்டை வைத்திருப்போருக்கு வழங்குகின்றனர்.(இந்திய உணவுக் கழகம் நேரடியாக பொது வழங்கலில் பங்கேற்பதில்லை; தனது கிடங்குகளிலிருந்து தானியங்கள் வெளியேறிய உடனேயே அதன் பொறுப்பு தீர்கிறது). உணவுக் கழகம் விவசாயிகளுக்கு கொடுத்த விலைக்கும் மாநில அரசுகளுக்கு விற்ற விலைக்கும் இடையே உள்ள வேறுபாட்டை, அலுவலக செலவினங்கள் உட்பட, உணவு மானியமாக ஒன்றிய அரசு வழங்குகிறது. தற்போது ஓராண்டிற்கான உணவு மானியம் ஏறத்தாழ $10 மில்லியனாக உள்ளது.  

இந்திய உணவுக் கழகத்திற்கு அடிப்படை விலைகளை தீர்மானிக்கவோ, இறக்குமதி அல்லது ஏற்றுமதி செய்யவோ முடிவெடிக்கும் அதிகாரம் இல்லை. ஒன்றிய அரசின் உணவு மற்றும் வேளாண் அமைச்சகங்களின் முடிவுகளை செயலாக்குவதே இதன் பணியாக உள்ளது.  

## விமர்சனங்கள்
இந்திய உணவுக் கழகம் நவீன சேமிப்பு வசதிகளை கட்டமைக்கவில்லை; இதன் கிடங்குகளில் பல தகுந்த கூரையின்றி இருப்பதால் இயற்கை சீரழிவுகளால் பெரும் தானியங்கள் வீணாகின்றன. மேலும் எலி போன்றவைகளால் உட்கொள்ளப்படுவதாலும் கையாடல்களாலும் கணக்கில் இல்லா இருப்புக் குறைவு ஏற்படுகிறது. மேலும் சுகாதாரமற்ற முறையில் சேமிக்கப்படுவதால் குடும்ப அட்டைதாரர்களுக்கு தரம் குறைந்த தானியங்கள் வழங்கப்படுகின்றன. 2010-11 நிதியாண்டில் 1.56 இலட்சம் டன் உணவுத் தானியங்கள் இவ்வாறு வீணானதாக அறிவிக்கப்பட்டுள்ளது.
# விகற்பம் (யாப்பிலக்கணம்)

யாப்பிலக்கணத்தில் **விகற்பம்** எனப்படுவது ஒரு செய்யுளின் அடிகளில் இருக்கும் எதுகைகளின் விளக்கம் ஆகும். நான்கு அடிகளும் ஒரே எதுகை பெற்று வந்தால் அது **ஒரு விகற்பம்** ஆகும். இரு அடிகள் ஒரு எதுகையும், மற்ற இரு அடிகள் வேறொரு எதுகையும்,பெற்று வந்தால் அது **இரு விகற்பம்** ஆகும். இரு அடிகள் ஒரு எதுகையும், மற்ற இரு அடிகள் எதுகை பெறாமல், வேறுபட்டு வந்தால் அது **மூவிகற்பம்**.  

## ஒரு விகற்பம்
கீழே காணும் பாடலில் நான்கு வரிகளிலும் ஒரேவகை எதுகைத் தொடை அமைந்து ஒரு விகற்பம் கொண்டதாக வருகிறது.  

:கடைவிலக்கிற் காயார் கழிகிழமை செய்யார்  
:கொடையளிக்கண் பொச்சாவார் கோலநேர்செய்யார்  
:இடையறுத்துப் போகிப் பிறனொருவன் சேரார்  
:கடைபோக வாழ்துமென் பார்.  

## இரு விகற்பம்
முதல் இரண்டு அடிகளும் ஒருவகை எதுகையையும் (அஞ்சல் - வஞ்சி), மூன்றாம் நான்காம் அடிகள் இன்னொரு வகையான எதுகையையும் (காணப் - மாணப்) கொண்டு அமைந்து இரு விகற்பம் கொண்டதாக வருகிறது.  

:அஞ்சல் மடவனமே உன்ற னணிநடையும்  
:வஞ்சி யனையார் மணிநடையும் - விஞ்சியது  
:காணப் பிடித்ததுகா ணென்றான் களிவண்டு  
:மாணப் பிடித்ததார் மன்  

## மூவிகற்பம்
கீழே காணும் பாடலில் முதல் இரு அடிகளிலும் எதுகைத் தொடை அமைந்து இருக்க மூன்றாம், நான்காம் அடிகள் எதுகையின்றி அமைவதால் இப்பாடல் மூன்று விகற்பம் உடையதாகிறது.  

:யாரேஎம் போல அருளுடையார் இன்கமலத்  
:தாரேயுஞ் சென்னித் தமிழ்விரகன் - சீரேயும்  
:கொச்சை வயன்தன் குரைகழற்கே மெச்சி  
:அடிமைசெயப் பெற்றேன் அறிந்து
# ஆல்ஃபா-லினோலெனிக் அமிலம்



**ஆல்ஃபா-லினோலெனிக் அமிலம்** (α-Linolenic acid; ALA) என்னும் கரிமச் சேர்மம் பல்வேறு பொதுவான தாவர எண்ணெய்களிலும், கொழுப்புகளிலும் காணப்படுகின்றது. இதன் கட்டமைப்பைக் கொண்டு *அனைத்து ஒருபக்க*-9,12,15-ஆக்டாடெக்காடிரையீனோயிக் அமிலம் என்றும், உடலியக்கவியலில் ஒமேகா-3 (18:3; *n*−3) என்றும் அழைக்கப்படுகின்றது.  

ஆல்ஃபா-லினோலெனிக் அமிலம் மூன்று ஒருபக்க இரட்டைப்பிணைப்புகளைக் கொண்ட பதினெட்டு கார்பன் தொடரி கார்பாக்சிலிக் அமிலமாகும். முதலாவது இரட்டைப்பிணைப்பானது கொழுப்பு அமிலத்தின் மீத்தைல் முனையிலிருந்து மூன்றாவது கார்பனில் அமைந்துள்ளது. இதை ஒமேகா (*ω* அல்லது *n*) முனை என்கிறோம். எனவே, ஆல்ஃபா-லினோலெனிக் அமிலம் ஒரு பல்நிறைவுறா ஒமேகா-3 கொழுப்பு அமிலமாகும். இது பல்நிறைவுறா ஒமேகா-6 கொழுப்பு அமிலமான காமா-லினோலெனிக் அமிலத்தின் மாற்றியனாகும்.  

## வரலாறு
ஆல்ஃபா-லினோலெனிக் அமிலம் முதன்முதலாக ரோல்லெட் என்பவரால் பிரித்தெடுக்கப்பட்டது,. கிரீன்-ஹில்டிட்ச்சின் 1930-ஆம் ஆண்டு கணக்கெடுப்பில் ஆல்ஃபா-லினோலெனிக் அமிலம் குறிக்கப்பட்டுள்ளது. ஆல்ஃபா-லினோலெனிக் அமிலம் முதன்முதலாக 1995-ஆம் ஆண்டு செயற்கையான முறையில் தொகுக்கப்பட்டது.  

## உணவு மூலங்கள்
விதைகளிலிருந்துப் பெறப்படும் எண்ணெய்கள் ஆல்ஃபா-லினோலெனிக் அமிலத்தின் வளமையான மூலங்களாகும்; உதாரணமாக, காட்டுக்கடுகு, ரேப் விதை, சோயா அவரை, அக்ரூட் பருப்பு, ஆளிவிதை எண்ணெய், சணல்விதை, பெரில்லா எண்ணெய், உருத்திர சடை(சப்ஜா) மற்றும் நார்ச்செடி. ஆல்ஃபா-லினோலெனிக் அமிலம் அகன்றஇலைத் தாவரங்களின் பச்சை இலைகளின், ஒளிச்சேர்க்கைக்குக் காரணியாக உள்ள, தைலகாய்டு சவ்வுகளிலிருந்தும் பெறப்படுகிறது. ஆல்ஃபா-லினோலெனிக் அமிலம் இரண்டு மணி நேரத்திற்கு வெண்ணெயைப் போன்று 177 டிகிரி செல்சியஸ் வெப்பநிலையைத் தாங்கும் திறன் கொண்டுள்ளதால், பல்வேறு சமையல்களில் உபயோகமாக உள்ளது .  

## இவற்றையும் காண்க
- அத்தியாவசிய கொழுப்பு அமிலம்
- லினோலெயிக் அமிலம்
- காமா-லினோலெனிக் அமிலம்
# விக்கிப்பீடியா:தரவுத்தள கட்டுரைகள்/ஒழுங்கமைவு

## முந்தைய தரவுத்தள கட்டுரைகள் ஒழுங்கமைவு
### திரைப்படத் தரவுக் கட்டுரைகள்

நிரோஜன் சக்திவேல் உருவாக்கிய Ganeshbot உருவாக்கிய NatkeeranBot உருவாக்கிய இதழ்கள் குறித்த கட்டுரைகள். எடுத்துக்காட்டு: தமிழர் நாடு (இதழ்), புள்ளி (இதழ்)  

தேவைப்படும் மேம்பாடுகள்:  

- தகுந்த உசாத்துணை / வெளி இணைப்பு சேர்க்க வேண்டும்.
- இதழ்களின் அட்டைப்படம் கிடைத்தால் சேர்க்க வேண்டும்.

### துடுப்பாட்டக்காரர்கள் குறித்த கட்டுரைகள்

P.M.Puniyameen உருவாக்கிய Sodabot மூலம் சில மேம்பாடுகள் தானியக்கமாகச் செய்யப்பட்டு வருகின்றன. கூடுதலாகத் தேவைப்படும் மேம்பாடுகளை அதன் பேச்சுப் பக்கத்தில் தெரிவிக்கலாம்.  
- தகவல் சரி பார்ப்பு: ஆயிரக்கணக்கான கட்டுரைகளை ஒவ்வொன்றாகச் சரி பார்க்க இயலாவிட்டாலும், அவ்வப்போது ஏதாவது சில கட்டுரைகளைப் படித்துப் பார்த்து தகவல் சரி பார்க்க வேண்டும்.
- தகவற் பெட்டி சேர்ப்பு.
- தகவல் இற்றைப்படுத்தல்.
# பிலாவடி கருப்பு

**பிலாவடிக் கருப்புசாமி** என்பவர் தமிழ்நாட்டின் விருதுநகர் மாவட்டம், வத்திராயிருப்பு மற்றும் பேரையூர் வட்டங்களுக்கு இடையே, அமைந்துள்ள சதுரகிரி மலையில் சதுரகிரி சுந்தரமகாலிங்கம் மலைக்கோவிலின் காவல் தெய்வம் ஆவார். சுந்தரமகாலிங்கத்தை வணங்கச் செல்பவர்கள் முதலில் பலா மரத்தின் அடியில் குடிகொண்டுள்ள கருப்பசாமியை வணங்கி விட்டுத்தான் செல்ல வேண்டும் என்பது மக்கள் நம்பிக்கை.  

## தைலக்கிணறு
சதுரகிரியில் தைலக் கிணறு ஒன்று உள்ளது. சித்தர்கள் இங்கு இரசவாதம் செய்வதற்காகத் தயாரித்த மூலிகைக் குழம்பின் மிச்சத்தை இந்தத் தைலக்கிணற்றில் கொட்டிய பின்னர், கிணற்றிற்கு காவலாக கருப்பசாமி என்னும் காவல் தெய்வத்தை நியமித்ததாகவும், இந்தக் தெய்வம், இக்கிணற்றை பொதுமக்களின் பார்வையிலிருந்து மறைத்து வைத்துப் பாதுகாத்து வருவதாகவும் செவிவழிக் கதைகள் இங்கு வலம் வருகின்றன. பதினெட்டு சித்தர்களில் ஒருவரான போகர் இயற்றிய போகர் ஜெனன சாகரம் என்னும் நூலில் இந்தத் தைலக் கிணற்றின் அமைப்பு குறித்து விவரிக்கும் ஒரு பாடல் இடம்பெற்றுள்ளது.  
காதமற் கப்பலாக  
வாச்சரியம் பெரியதாகப் பாறையொன்று”  
“ஆமென்ற பாறையிலே குழிதானுண்டுமதில்  
நல்லதொரு தயிலமெல்லா மூடினேனே  
மூனேன் கருப்பனையங் காவல்வைத்து  

விளக்கம்: கப்பல் போன்று காணப்படும் பெரிய பாறையில் இங்கு உள்ளது. இந்தப் பெரிய பாறையில் உள்ள குழியில் மிகவும் அரிதான தைலத்தைக் கொட்டி மூடினேன். இந்தக் குழிக்குக் கருப்பனைக் காவலாக வைத்துள்ளேன் என்று இப்பாடலில் போகர் குறிப்பிட்டுள்ளது கவனிக்கத்தக்கது.  
## பிலாவடி கருப்பசாமி சன்னதி
தைலக்கிணற்றை ஒட்டி ஒரு பலா மரத்தின் கீழே பிலாவடி கருப்பசாமி சன்னதி அமைந்துள்ளது. எனவே இவர் பிலாவடிக் கருப்பு (பலா மரத்தடிக் கருப்பு) என்று அழைக்கப்படுகிறார். பாறையை ஒட்டி அமைக்கப்பட்டுள்ள பீடத்தில் இரு கைகளுடன் நின்ற கோலத்தில் கருப்பசாமியின் சிற்பம் அமைந்துள்ளது. இடுப்பில் கங்கு வைத்து இறுக்கிக் கட்டிய கச்சையுடன், அகலத் திறந்த விழிகள், முறுக்கு மீசையுடன் காணப்படும் இச்சிற்பத்தின் இரண்டு கைகளுள் வலது கை ஓங்கிய வலது கை வீச்சரிவாளை ஏந்தியவாறும், இடது கை கதை மற்றும் சங்கு ஏந்தியவாறும் காட்டப்பட்டுள்ளன. இந்த பலா மரத்தில் ஒரு பலாக்காய் விழுந்தால் தான் அடுத்த காய் காய்க்குமாம்.  

## தல வரலாறு
சுந்தர மகாலிங்கமான சிவன் சதுரகிரியில் இருந்து சிறப்பு பெறுவதற்கு காரணம் இந்த பிலாவடி கருப்பு தான் என்கிறார்கள். காவல் தெய்வமான பிலாவடி கருப்பு காவல் செய்யும் பசுக்களின் பாலை சிவன் தினமும் தெரியாமல் குடித்துவிடுவாராம். ஒரு நேரம் கருப்பசாமியிடம் சிவன் சிக்கிக்கொண்டு பிரம்படி பட்டாராம். பின்னர் பிலாவடி கருப்புக்கு சிவன் தரிசனம் தந்ததனால் பிலாவடிக் கருப்புசாமி சதுரகிரியில் சிறப்பு பெற்றதாக தலவரலாறு கூறுகிறது.  

## இதனையும் காண்க
- சுந்தரமகாலிங்கம் மலைக்கோயில்
- சதுரகிரி சந்தனமகாலிங்கம் கோயில்
# ஜகன்மோகினி

**ஜகன்மோகினி** இராகம் கருநாடக இசையில் பயன்படும் இராகங்களில் ஒன்றாகும். இது 15வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 3 வது மேளமாகிய மாயாமாளவகௌளையின் ஜன்னிய இராகம் ஆகும். இது ஔடவ-ஷாடவ இராகம் ஆகும். இது உபாங்க இராகம் ஆகும்.  

## இலக்கணம்

| அவரோகணம்: | ஸ் நி<sub>3</sub> ப ம<sub>1</sub> க<sub>3</sub> ரி<sub>1</sub> ஸ | } |
| --- | --- | --- |

- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), சுத்த மத்திமம்(ம<sub>1</sub>), பஞ்சமம், காகலி நிஷாதம் (நி<sub>3</sub>) ஆகிய சுரங்கள் வருகின்றன.
- ஆரோகணத்தில் ரி, த வர்ஜம். அவரோகணத்தில் த மட்டும் வர்ஜம்.

## உருப்படிகள்
| கிருதி | *"சோபில்லு சப்தசுவர"* | ரூபகம் | தியாகராஜர் |  |
| --- | --- | --- | --- | --- |
| கிருதி | *"மாமவ சததம்"* | ஆதி | தியாகராஜர் |  |
| கிருதி | *"சிவகாமசுந்தரி"* | ரூபகம் | கோபாலகிருஷ்ண பாரதியார் |  |
| கிருதி | *"எங்கும் நிறைந்த"* | கண்டசாபு | எம். எம். தண்டபாணி தேசிகர் |  |
| கிருதி | *"ஸ்ரீ சுபதேவ"* | ரூபகம் | முத்தையா பாகவதர் |  |
| கிருதி | *"காணமல் இருந்தால்"* | ஆதி | முத்துத் தாண்டவர் | } |
# ஜனசம்மோதினி

**ஜனசம்மோதினி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.  

## இலக்கணம்

இந்த இராகத்தில் சட்சம் (ச), சதுசுருதி ரிஷபம் (ரி<sub>2</sub>)ம் அந்தர காந்தாரம் (க<sub>3</sub>), பஞ்சமம் (ப), சதுச்ருதி தைவதம் (த<sub>2</sub>) மற்றும் கைசிகி நிஷாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  

| அவரோகணம்: | ச் நி<sub>2</sub> த<sub>2</sub> ப க<sub>3</sub> க<sub>3</sub> ச | } |
| --- | --- | --- |

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "ஷாடவ" இராகம் எனப்படுகின்றது.
# எச்பிஓ


**ஹோம் பாக்ஸ் ஆபிஸ்** (எச்பிஓ, *HBO*) ஆனது அமெரிக்க கட்டண மற்றும் கம்பிவட தொலைக்காட்சி. இது டைம் வார்னர் நிறுவனத்திற்கு சொந்தமானது. 2011 மார்ச் வரை எச்பிஓவின் நிகழ்ச்சிகள் 28.2 மில்லியன் சந்தாதாரர்களை அமெரிக்காவில் சென்றடைந்துள்ளது. இதன் மூலம் அமெரிக்காவில் தொலைக்காட்சி ஒளிபரப்பில் இரண்டாவது இடத்தில் உள்ளது. என்கோர் தொலைக்காட்சி நிகழ்ச்சிகள் 32.8 மில்லியன் சந்தாதாரர்களை கொண்டுள்ளது.. அமெரிக்காவில் மட்டுமல்லாது எச்பிஓ உலகின் 151 நாடுகளில் ஒளிபரப்புகிறது.
# 1848 ஆம் ஆண்டுப் புரட்சிகள்



**1848 ஆம் ஆண்டின் ஐரோப்பியப் புரட்சிகள்** (*European Revolutions of 1848*), சில நாடுகளில் **நாடுகளின் புத்துயிர்ப்பு**, **மக்களின் புத்துயிர்ப்புக் காலம்** அல்லது **புரட்சி ஆண்டு** எனப்படுபவை 1848ஆம் ஆண்டில் ஐரோப்பா முழுமையும் ஏற்பட்ட தொடர் அரசியல் எழுச்சிகளாகும். இதுவே முதலும் கடைசியுமான ஐரோப்பா அளவிலான வழமையான ஆட்சி பீடங்களின் வீழ்ச்சியாகும். ஆயினும் ஓராண்டுக்குள்ளேயே பிற்போக்குச் சக்திகள் மீண்டெழுந்து புரட்சிகள் பிசுபிசுத்தன. இந்தப் புரட்சி அலை முதலில் பிரான்சில் 1848 பெப்ரவரியில் துவங்கியது. உடனேயே பெரும்பாலான ஐரோப்பாவிலும் இலத்தீன் அமெரிக்காவின் சில பகுதிகளிலும் பரவியது. ஐம்பதுக்கும் மேற்பட்ட நாடுகளில் புரட்சி எழுந்த போதும் பன்னாட்டு புரட்சியாளர்களிடம் எந்தவொரு ஒற்றுமையோ ஒருங்கிணைப்போ இருக்கவில்லை. இந்தப் புரட்சிக்கு ஐந்து காரணிகளாகக் கூறப்படுபவை: அரசியல் தலைமையின் மீதான பரவலான நம்பிக்கையின்மை; மக்களாட்சி மற்றும் கூடுதல் பங்கேற்க விழைவு; உழைப்பாளர்களின் கோரிக்கைகள்; தேசிய எழுச்சி; இறுதியாக, மன்னர்கள், பிரபுக்கள், படைத்துறை மற்றும் விவசாயிகளிடம் குழுமிய பிற்போக்குவாதிகள். இந்த எழுச்சிப் போராட்டங்களை உறுதியற்ற தற்காலிக சீர்திருத்தவாதிகள், நடுத்தர மக்கள், தொழிலாளிகள் தலைமையேற்று நடத்தினர்; அவர்களால் நெடுங்காலம் தாக்குப் பிடிக்க இயலவில்லை. பல்லாயிரக்கணக்கான மக்கள் கொல்லப்பட்டனர், பலர் நாடு கடத்தப்பட்டனர். இவற்றால் எழுந்த குறிப்பிடத்தக்க சீர்திருத்தம் ஆஸ்திரியாவிலும் அங்கேரியிலும் நிலச்சுவான்தார்களின் அமைப்பு நீக்கப்பட்டதுதான். பிரான்சு, செருமனி, இத்தாலி, ஆஸ்திரியா நாடுகளில் குறிப்பிட்டத் தாக்கமேற்படுத்திய இந்த புரட்சிகள் உருசியா, பெரிய பிரித்தானியா, எசுப்பானியா, சுவீடன், போர்த்துக்கல், அல்லது உதுமானியப் பேரரசை எட்டவில்லை.  

## நிகழ்வுகள்
### இத்தாலிய நாடுகள்
1848 ஜனவரி முதல் பெரிய புரட்சி சிசிலியில் வெடித்தது எனினும் இது அதிகமாக கவனிக்கப்படவில்லை. போர்போன் ஆட்சிக்கு எதிராக 16 மாதங்களுக்கு இது நீடித்தது. அந்த மாதங்களில் இத்தாலியக் கூட்டமைப்பில் அரசியலமைப்பு உருவானது. 1860-61 இல் போர்போன் இராச்சியம் ரிசொர்மெண்டோவால் இரண்டு சிசிலிக்களாக பிரிந்தது.  

### பிரான்சு
பிரான்சில் *கம்பஜ்நே டெஸ் பான்குட்* ஒடுக்கப்பட பின்னர் "பிப்ரவரி புரட்சி" ஏற்பட்டது. இந்தப் புரட்சி பிரெஞ்சு பொதுமக்களிடையே தேசியவாத மற்றும் குடியரசு கொள்கைகளை கொண்ட மக்களால் நிகழ்த்தப்பட்டது என்று நம்பப்படுகிறது. அது லூயி பிலிப்பின் முடியாட்சியை முடிவுக்குக் கொண்டு வந்து இரண்டாம் பிரெஞ்சுக் குடியரசு உருவாக வழிவகுத்தது. இந்த அரசு 1852 இல் லூயி-நெப்போலியன் தலைமையில் இரண்டாம் பிரெஞ்சுப் பேரரசை உருவாக்கியது.  

## செருமானிய மாநிலங்கள்
தெற்கு மற்றும் மேற்கு செருமனி மாநிலங்களில் பெரிய மக்கள் கூட்டங்கள் மற்றும் வெகுசன ஆர்ப்பாட்டங்கள் மூலம் "மார்ச் புரட்சி" நடைபெற்றது. எனினும் இதில் போராடியவர்களுக்கிடையே ஒற்றுருமை இல்லாததால் இது ஒடுக்கப்பட்டது.  

## டென்மார்க்
17 ஆம் நூற்றாண்டின் முதல் முடியாட்சி அமைப்பு மூலம் நிர்வகிக்கப்பட்ட டென்மார்க். அரசர் எட்டாம் கிரிஸ்துவ அரசர் 1848 ல் இறந்த பின்னர் விவசாயிகள் மற்றும் தாராளவாதிகள் இருந்து எதிர்ப்பு கிளம்பியது.இதன் முடிவில் *ரிக்ஸ்டாக்* என்ற பாரளமன்றத்துடன் அதிகாரத்தை பகிர்ந்து கொள்ள சம்மதித்தார்.
# வெப்பப் பதனிடல்


**வெப்பப் பதனிடல்** (*Heat treating*) என்பது உலோகத்தின் இயற்பியல் பண்பை மாற்றும் செயலமுறையாகும். சில சமயம் வேதியல் பண்பையும் மாற்றவும் வெப்பப் பதனிடல் பயன்படுகிறது. உலோகத் தொழிற்கலையில் வெப்பப் பதனிடல் முக்கிய இடம் வகிக்கிறது. கண்ணாடி போன்ற மற்ற பொருள்களுக்கும் வெப்பப் பதனிடல் பயன்படுகிறது. வெப்பப் பதனிடலில் சூடாக்குதல் மற்றும் குளிர்வித்தல் போன்ற பலநிலை செயல்பாடுகளை கொண்டது. இந்த செயல்முறை மூலம் உலோகத்தை மென்மையாக்கவும் மற்றும் உறுதியேற்றவும் முடியும். வெப்பப் பதனிடல் தொழில் நுட்பம் தன்மையாக்கல், காய்ச்சிக்குளிரவைத்தல், புறக்கடினப்படுத்துதல், கடினப்படுத்தல் மற்றும் வெப்பம் தணித்தல் போன்றவற்றை உள்ளடக்கியது.
# ஸ்பைஸ் ஜெட்



**ஸ்பைஸ் ஜெட்** (*SpiceJet*) இந்தியாவின் குர்கானை தலைமையிடமாக கொண்ட ஒரு குறைந்தசெலவு விமானசேவை நிறுவனம் ஆகும். இது இந்தியாவின் நான்காவது பெரிய விமானசேவை வழங்கும் நிறுவனமாகும். இது 34 இந்திய நகரங்கள் மற்றும் 7 வெளிநாட்டு நகரங்களுக்குத் தினமும் 273 க்கும் மேற்பட்ட விமானங்களை இயக்குகிறது. 2010 ஆம் ஆண்டு, சேவை தொடங்கி 5 ஆண்டுகள் ஆகிவிட்டதன் காரணமாக வெளிநாட்டு முனையங்களுக்கு இயக்க அனுமதி கொடுக்கப்பட்டது. முதல் வெளிநாட்டு சேவையாக டில்லியிலிருந்து காத்மண்டுவிற்கு விமான சேவை இயக்கப்பட்டது. இது 2007 இல் ஸ்கைட்ராக்ஸால் தென் ஆசியா மற்றும் மத்திய ஆசியா பகுதியில் சிறந்த குறைந்த செலவு விமான நிறுவனமாக வாக்களிக்கப்பட்டது.  

## உரிமை
இந்த நிறுவனம் அஜய் சிங் என்பவரால் தொடங்கப்பட்டது. இதனுடைய பங்குகளை சன் குழுமத்தை சார்ந்த கலாநிதி மாறன் 2010 ஆம் ஆண்டு சூன் மாதம் வாங்கினார். ஸ்பைஸ் ஜெட் நிறுவனம் சந்தித்த நிதி நெருக்கடியை தொடர்ந்து, 2015 ஆம் ஆண்டு அந்நிறுவனத்தின் முந்தைய தலைவரான அஜய்சிங்கிற்கு, ஸ்பைஸ் ஜெட் நிறுவனத்தைக் கலாநிதி மாறன் கைமாற்றினார்.  

737-900ER ரக விமானம்]]  

## சேவைகள்
ஸ்பைஸ்ஜெட்டின் உள்ளூர் சேவைகள் மும்பை, புது டெல்லி, சென்னை, கொல்கத்தா, பெங்களூர் போன்ற முக்கிய நகரங்களை இணைகின்றது. ஸ்பைஸ்ஜெட்டின் சர்வதேச சேவைகள் காத்மாண்டு, கொழும்பு, மாலத்தீவு, துபாய் மற்றும் சார்ஜா ஆகிய இடங்களை இணைகின்றது.  

## விருதுகள்
- DGCA வின் படி பிப்ரவரி மாதத்தில் (2014), DGCA வின் படி சரியான பயண நேரத்திற்கு கொண்டு சென்றதற்கான முதல் பரிசு டெல்லி, மும்பை, பெங்களூர் மற்றும் ஹைதராபாத் போன்ற இடங்களுக்காக வழங்கப்பட்டது.
- DGCA வின் படி ஜனவரி மாதத்தில் (2014), DGCA வின் படி சரியான பயண நேரத்திற்கு கொண்டு சென்றதற்கான முதல் பரிசு பெங்களூர், சென்னை, டெல்லி, ஹைதராபாத், கொல்கத்தா மற்றும் மும்பை போன்ற இடங்களுக்காக வழங்கப்பட்டது.
- DGCA வின் படி டிசம்பர் மாதத்தில் (2013), DGCA வின் படி சரியான பயண நேரத்திற்கு கொண்டு சென்றதற்கான முதல் பரிசு பெங்களூர், சென்னை, டெல்லி, ஹைதராபாத், கொல்கத்தா மற்றும் மும்பை போன்ற இடங்களுக்காக வழங்கப்பட்டது.
- அவுட்லுக் டிராவலரால் இந்தியாவின் சிறந்த குறைந்த செலவு விமான சேவைக்கான விருது வழங்கப்பட்டது (2008, 2010, 2011 மற்றும் 2012).
- 2012 ஆம் ஆண்டிற்கான இந்தியாவின் சர்வதேச குறைந்த செலவு விமான சேவைக்கான விருதினை டிராவல் ஏஜென்ட்ஸ் அசோஸியேஷன் ஆஃப் இந்தியா நிறுவனம் வழங்கியது.
- இந்தியாவின் சிறந்த விமானசேவைக்காக LCC-டொமஸ்டிக் விருது டிராவல் அண்ட் ஹாஸ்பிடாலிட்டியால் வழங்கப்பட்டது.
- உலகின் குறைந்த செலவு விமான சேவைக்கான ஆசிய பசுபிக் கூட்டத்தில் சிறந்த வலைதளத்திற்கான விருது வழங்கப்பட்டது (2010 மற்றும் 2012).
- வாடிக்கையாளர்களின் மனதிருப்தி மற்றும் வணிக வளர்ச்சிக்கான விருது CIO 100 விருதுகளில் வழங்கப்பட்டது (2007, 2008, 2009, 2011 மற்றும் 2012).
- மார்ஸ்-ஆல் ஹிந்துஸ்தான் டைம்ஸ்-க்காக எடுக்கப்பட்ட கணக்கெடுப்பில் இந்தியாவின் சிறந்த குறைந்த செலவு விமான சேவைக்கான விருது வழங்கப்பட்டது.
- பல்வேறு சேனல்கள் மற்றும் விநியோகத்திற்காக வேர்ல்டு டிராவல் மார்க்கெட் விருது வழங்கப்பட்டது (2009).
- சிறந்த செலவு மேலாண்மைக்கான தேசிய விருது (ICWAI) 2009 ஆம் ஆண்டு வழங்கப்பட்டது.
# புகையிலைக் கட்டை உருட்டுதல்

தமிழ்நாட்டு விளையாட்டுகளில் விளையாடுவதற்கு முன் பட்டவரைத் தேர்ந்தெடுக்கப் புகையிலைக் கட்டை உருட்டுவர்.  
புகையிலை விளையும் பகுதிகளில் இது நிகழும்.  

விளையாட்டில் பங்குபெறுவோர் அனைவரும் வரிசையாகப் பக்கவாட்டில் ஒருவரோடொருவர் உரசிக்கொண்டு நிற்பர். அவருக்குப் பின்புறம் புகையிலைக் கட்டு ஒன்று உருட்டப்படும். புகையிலைக்கட்டு யாருடைய நிழலில் நிற்கிறதோ அவர் பட்டவர் என முடியும்.
# பூக்குதிரை


**பூக்குதிரை** என்பது சிறுவர் விளையாட்டுகளில் ஒன்று.  

## ஆடும் முறை
பொத்தியாள் (நடுவர்) என்று ஒருவர் இருப்பார். பட்டவர் ஒருவர் முறைப்படி தேர்ந்தெடுக்கப்படுவார். பட்டவர் ஆனவர் பொத்தியாளிடம் வந்து ஒரு பூவின் பெயரைச் சொல்லிவிட்டுக் குதிரையாகக் குனிந்து கைகளையும் முழங்கால்களையும் நிலத்தில் ஊன்றிக்கொண்டு நிற்பார். மற்றவர்கள் ஒவ்வொருவராகப் பொத்தியாளிடம் வந்து ஒரு பூவின் பெயரைச் சொல்லவேண்டும்.  

அது பட்டவர் மறைவாகச் சொன்ன பூவின் பெயராக இல்லாவிட்டால் சொன்னவர் சிறிது தூரம் பட்டவர்மீது குதிரைச்சவாரி செய்யலாம். அவர் சொல்லும் பூவின் பெயர் பட்டவர் சொன்ன பூவின் பெயராகவோ, மற்றவர்கள் முன்பே கூறிய பூவின் பெயராகவோ இருந்தால் அந்தப் பூவின் பெயரைச் சொன்னவர் குனிந்து குதிரை ஆகவேண்டும்.
# இந்திய வேளாண்மை வலைதளம்

**இந்திய வேளாண்மை வலைதளம்** வேளாண் நடைமுறைகள், வேளாண் கடன் வசதி, பண்ணை சார்ந்த தொழில்கள், அரசாங்கக் கொள்கைகள் மற்றும் திட்டங்கள், தேசிய ஊரக வேலைவாய்ப்பு உத்திரவாதத் திட்டம், விளைபொருள் விற்பனை பற்றிய தகவல்கள், வேளாண்மை சார்ந்த சேவைகள் போன்ற பயனுள்ள தகவல்கள் வலைதளத்தின் வேளாண்பகுதியில் இடம்பெற்றுள்ளன. வேளாண்பகுதி, புதிய கண்டுபிடிப்புகளையும், அறிவியல் சார்ந்த தொழில்நுட்பங்களையும், பயனுள்ள தகவல்களையும் வேளாண் சமூகத்திற்கும், ஊரக பகுதிகளில் பணியாற்றும் சேவையமைப்பாளர்களுக்கும் எளிய தமிழில் வழங்குகிறது.  

## வெளி இணைப்பு
- **இந்திய வேளாண்மை வலைதளம்**
# பூச்சொல்லி


பூவின் பெயர்களைச் சொல்லி விளையாடும் விளையாட்டின் பெயர் **பூச்சொல்லி**.  

## ஆடும் முறை
ஆட்டத்தில் இரண்டு அணிகள் இருக்கும். ஒரு அணியிலுள்ள அனைவரும் வெவ்வேறு பூக்களின் பெயர்களைப் பொத்தியாளிடம் கூறுவர். அவர்கள் உள்நோக்கி உள்வட்டமாக அமர்வர். இரண்டாவது அணியினர் வெளிவட்டமாக அமர்ந்து அவர்களின் கண்ணைப் பொத்துவர்.  

பொத்தியாள் வட்டத்தின் நடுவில் நின்றுகொண்டு அவர்கள் சொன்ன பூவின் பெயர்களில் ஒன்றைச் சொல்லி அழைப்பார். அந்தப் பூவின் பெயரைச் சொன்னவரின் கண்கள் திறந்து விடப்படும். அவர் பொத்தியாளிடம் வருவார். பொத்தியாள் அவரின் கண்ணைப் பொத்திக்கொள்வார். வட்டத்தில் கண்களைப் பொத்திய அணியினரில் ஒருவர் வந்து பொத்தியாள் கண்பொத்தியிருப்பவர் தலையில் அவருக்கு வலிக்காமல் ஒரு குட்டுப் போடுவார். கண் பொத்திக்கொண்டிருப்பவர் குட்டியவர் யார் எனச் சொல்லவேண்டும். இதற்கு மூன்று வாய்ப்புகள் தரப்படும். அதற்குள் கொட்டியவர் யார் என்று சொல்லிவிட்டால் அவரது அணியினர் வெளியணியாகி எதிர் அணியினரின் கண்ணைப் பொத்தலாம். சொல்லாவிட்டால் அந்தப் பூச்சொல்லி அணியிலிருந்து மற்றொருவர் அழைக்கப்பட்டுக் கண் பொத்தப்பட்டுக் குட்டப்படுவார்.  

இப்படி இது விளையாடப்படும்.
# ஜெயமனோகரி

**ஜெயமனோகரி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.  

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  

| அவரோகணம்: | ச் நி<sub>2</sub> த<sub>2</sub> ம<sub>1</sub> க<sub>2</sub> ரி<sub>2</sub> ச | } |
| --- | --- | --- |

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ-சாடவ" இராகம் எனப்படுகின்றது.
# பூசனிக்காய் விளையாட்டு


**பூசனிக்காய் விளையாட்டு** சிறுமியர் விளையாட்டு.  

## ஆடும் முறை
ஆட்டக்காரர்களில் ஒருவர் அரசன்; மற்றொருவர் அரசனின் சேவகன். மற்றவர்கள் படர்ந்திருக்கும் பூசனிக்கொடி.  

அரசன் பூசனிக்காய் வாங்கிவரச் சொல்வான். சேவகன் கொடியில் காய்த்திருக்கும் பூசனிக்காயைப் பறிப்பான். இதுதான் விளையாட்டு. பூசனி வேராக இருக்கும் சிறுமி தன் இரு கால்களையும் பரப்பிக்கொண்டு தன் கைகளை வலிமையாகத் தரையில் ஊன்றிகொண்டு அமர்ந்திருப்பாள். அந்த அணியிலுள்ள மற்றவர்கள் அவளது இடுப்பைப் பலமாகப் பிடித்துக்கொண்டு ஒருவர் பின் ஒருவராக அமர்ந்திருப்பர்.  

இந்தத் தொடர் பூசனிக்கொடி. தொடரின் பின்புறம் கடைசியில் உள்ளவர் பூசனிக்காய். சேவகன் அந்தப் பூசனிக்காய்ச் சிறுமியின் இடுப்பைப் பிடித்து இழுப்பான். தொடர் அறுபட்டால் பூசனிக்காய் பறிக்கப்பட்டதாக எடுத்துக்கொள்ளப்படும்.  

பின் வேறொருவர் அரசன், சேவகன் என வைக்கப்பட்டு அடுத்த ஆட்டம் தொடரும்.
# சஞ்சய் காந்தி அனல் மின் நிலையம்


**சஞ்சய் காந்தி அனல்மின் நிலையம்** பிர்சிங்புர் இரயில் நிலையத்தில் அமைந்துள்ளது. இது உமாரியா மாவட்டம், மத்திய பிரதேசம், இந்தியாவில் அமைந்துள்ளது. இது மத்திய பிரதேச மின் உற்பத்தி கம்பெனி லிமிடெடின் நிலக்கரி அடிப்படையிலான மின்நிலையம்.  

## மின் நிலையம்
சஞ்சய் காந்தி அனல்மின் நிலையத்தின் நிறுவப்பட்ட கொள்ளளவு 1340.00 மெகவாட். முதல் பிரிவு மார்ச், 1993ல் ஆரம்பிக்கப்பட்டது.  
1810 ஹெக்டேர்கள் பரப்புடைய ஜோகிலா அணையில் இருந்து இந்த மின் நிலையத்திற்கு தேவையான நீர் எடுத்துவரப்படுகிறது. தென்கிழக்கு நிலக்கரி புலங்கலிருந்து தொடர்வண்டி மூலம் நிலக்கரி இந்த மின்நிலையத்திற்கு எடுத்துவரப்படுகிறது.  

## Installed capacity
| முதலாவது | 1 | 210 | மார்ச்,1993 | செயல்பாட்டிலுள்ளது |
| --- | --- | --- | --- | --- |
| முதலாவது | 2 | 210 | மார்ச்,1994 | செயல்பாட்டிலுள்ளது |
| இரண்டாம் | 3 | 210 | பெப்ரவரி, 1999 | செயல்பாட்டிலுள்ளது |
| இரண்டாம் | 4 | 210 | நவம்பர், 1999 | செயல்பாட்டிலுள்ளது |
| மூன்றாம் | 5 | 500 | ஜூன், 2007 | செயல்பாட்டிலுள்ளது |
# மீலாதுன் நபி


பாக்கித்தான்]]  

**மீலாதுன் நபி ** ( அல்லது *மிலாத்-உன்-நபி*, ஆங்: Mawlid, *mawlidu n-nabiyyi*, “நபிகளின் பிறந்தநாள்” அல்லது *mawlid an-nabī*, சிலநேரங்களில் ميلاد , *மீலாத்* )என்பது இசுலாமிய நாட்காட்டியில் மூன்றாவது மாதமான ரபி உல் அவ்வல் மாதத்தில் வருகின்ற முகமது நபி அவர்களின் பிறந்த நாளைக் கொண்டாடுவதாகும்.  

## பெயரியல்
*மௌலித்* என்ற சொல் *பெற்றெடுத்தல், கருத்தரித்தல், வம்சாவளி* என்ற பொருள்தருகின்ற அராபிய வேர்ச்சொல் இடமிருந்து பெறப்பட்டுள்ளது.இச்சொல்லுக்கு பிறப்பு, குழந்தையின் பிறப்பு, வம்சாவளி போன்ற கருத்துக்கள் வழங்கப்படுகின்றது. தற்காலப் பயன்பாட்டில் இச்சொல் முகமது நபி பிறந்தநாளைக் குறிப்பதாகவே உள்ளது.  
இந்நிகழ்வு ஏனைய சொற்களாலும் அழைக்ப்படுகின்றது.  
- பரா வபாத்
- ஈத் அல்-மவ்லித் அந்-நபவி
- ஈத் இ மீலாத்-உந் நபவி
- ஈத் இ மீலாதுன் நபி

## சட்டபூர்வத் தன்மை
பாரம்பரிய சன்னி மற்றும் சீயா இஸ்லாமிய அறிஞர்கள் மீலாதுன்நபி கொண்டாட்டத்துக்கு அங்கீகாரம் வழங்கியுள்ளனர். கடந்த இரண்டரை நூற்றாண்டு காலப்பகுதிக்குள் தோற்றம் பெற்ற ஸலபி மற்றும் தேவ்பந்தி பிரிவுகளின் அறிஞர்கள் இதனை நிராகரிக்கின்றனர். முஸ்லிம் உலகின் பெரும்பான்மை இஸ்லாமிய அறிஞர்கள் மீலாதுன் நபி கொண்டாட்டத்து ஆதரவு தெரிவிக்கின்றனர். நபிகள் நாயகத்தின் பிறந்த தினத்தைக் கொண்டாடுவது அவசியமானது என்றுஅவர்கள் கருதுகின்றதுடன், அது போற்றத்தக்க நிகழ்வு என்ற ரீதியில் நோக்குகின்றனர். எனினும் ஸலபிகள் அல்லது வஹாபிகள் எனும் பிரிவினர் மீலாதுன் நபி கொண்டாட்டத்தை அது நபிகளாரின் வழிமுறைக்கு மாறானது என எதிர்க்கின்றனர்.  

## பண்டிகை நாள்
இசுலாமிய நாட்காட்டியில் மூன்றாவது மாதமான ரபி-அல்-அவ்வலில் இந்தப் பண்டிகை கொண்டாடப்படுகிறது. சியா முஸ்லிம்கள் தங்கள் ஆறாவது இமாம் ஜாஃபர் அல்-சாதிக்கின் பிறந்தநாளும் முகமது நபிகளின் பிறந்தநாளும் ஒன்றாக வருவதாக மாதத்தின் 17வது நாளில் கொண்டாடுகின்றனர். சன்னி முஸ்லிம்கள் இதனை மாதத்தின் பன்னிரண்டாம் நாள் கொண்டாடுகின்றனர். இசுலாமிய நாட்காட்டி ஓர் சந்திர நாட்காட்டியாதலால், கிரெகொரியின் நாட்காட்டியில் குறிப்பிட்ட நாள் ஒவ்வொரு ஆண்டும் மாறுபடும்.
# விக்கிப்பீடியா:முதற்பக்கக் கட்டுரைகள்/பெப்ரவரி 5, 2012


**மதுரை சுல்தானகம்** (மாபார் சுல்தானகம்) பதினான்காம் நூற்றாண்டில் மதுரையைத் தலைநகராகக் கொண்டு செயல்பட்ட ஒரு சிற்றரசு. ஜலாலுதீன் ஆசன் கான், மதுரையின் முதல் சுல்தான் ஆவார். பாண்டிய பேரரசு வீழ்ச்சியடைந்தபின் நடைபெற்ற இசுலாமியப் படையெடுப்புகளால் தோன்றிய இந்த சுல்தானகம், பின்னர் விஜயநகரப் பேரரசின் படையெடுப்புகளால் அழிக்கப்பட்டது. இதுவே தமிழகத்தில் தொடர்ச்சியாக ஆட்சி புரிந்த ஒரே இசுலாமிய அரசு. முதலாம் மாறவர்மன் குலசேகர பாண்டியனின் (1268 – 1308) இறப்பிற்குப் பிறகு, அவரது மகன்கள் சுந்தர பாண்டியனுக்கும் வீரபாண்டியனுக்கும் இடையே உள்நாட்டுப் போர் மூண்டது. இசுலாமிய வரலாற்றாளர்கள் வீரபாண்டியன் அந்தப் போரில் டெல்லி சுல்தானகத்தின் படைத் தலைவர் மாலிக் கஃபூரின் துணையை நாடினார் என்று கூறுகின்றனர். இதனால் கஃபூரின் படைகள் 1310-11ல் மதுரையைக் கைப்பற்றி சூறையாடின. இதன் பின்னால், பாண்டிய உள்நாட்டுப் போர் தொடர்ந்து இடம்பெற்றது. மேலும் இருமுறை டெல்லி சுல்தானகப் படைகள் மதுரையைச் சூறையாடின. உலூக்கான் மதுரையை டெல்லி சுல்தானகத்துடன் இணைத்தார். பாண்டிய நாடு, மாபார் என்ற பெயருடன் டெல்லி சுல்தானகத்தின் ஐந்து தென்னிந்திய பிரதேசங்களுள் (மாபார், தேவகிரி, டிலிங்க், கம்பிலி, துவாரசமுத்திரம்) ஒன்றாகியது. **மேலும்...**  
---

**ராசம்மா பூபாலன்**, மலேசியப் பெண்ணுரிமைவாதி, சமூக சேவகி, கல்வியாளர். 1943-இல் நேதாஜி தொடங்கிய இந்திய தேசிய ராணுவத்தின் பெண்கள் பிரிவான ஜான்சி ராணி படையில் இணைந்து இரண்டாம் உலகப்போரின் பர்மா போரில் சேவை செய்தவர். இந்தியா-மியான்மார் எல்லையில் பிரித்தானியர்களின் விமானத் தாக்குதல்களில் இருந்து உயிர் பிழைத்து வந்தவர். நடுத்தர இலங்கைத் தமிழர் பாரம்பரியக் குடும்பத்தில் பிறந்தவர் ராசம்மா. 1955ஆம் ஆண்டு மலாயாப் பல்கலைக்கழகத்தில் சேர்ந்து வரலாற்றுத் துறையில் பட்டமும் பெற்றார். மலேசிய ஆசிரியைகளுக்காக ஒரு தேசிய சங்கத்தை உருவாக்கி, அவர்களின் சம ஊதியத்துக்காக வரலாற்றுப் போராட்டம் நடத்தி வெற்றியும் பெற்றவர். சாரணியர் இயக்கத்திலும் அவர் தலைமைப் பொறுப்புக்கள் வகித்து இருகிறார். உலகின் ஏராளமான நாடுகளில் அவர் மலேசியாவைப் பிரதிநிதித்து இருக்கிறார். ராசம்மா பூபாலன், தம்முடைய 85 வயதிலும், அரச மலேசிய போதைப் பொருள் ஒழிப்பு சங்கத்தில் முக்கிய அதிகாரியாகப் பணியாற்றி வருகிறார். **மேலும்...**
# பூப்பறி விளையாட்டு


சிறுமியர் விளையாடும் விளையாட்டுகளில் ஒன்று **பூப்பறி**.  

சங்ககால நூல்களில் ஒன்றான குறிஞ்சிப்பாட்டில் மகளிர் 99 வகையான பூக்களைப் பறித்து விளையாடிய செய்தி கூறப்பட்டுள்ளது. அண்மைக் காலத்தில் நாட்டுப்புற மகளிர் மாரிக்காலத்தில் பூத்துக் குலுங்கும் மரமல்லிகைப் பூவைப் பொறுக்கிக் கண்ணியாகக் கட்டித் தலையில் சூடிக்கொள்வர். இந்தப் பூவைப் பொறுக்கும்போது பாடல் பாடுவர். எனவே இது ஒரு விளையாட்டாகவே கருதப்படுகிறது.  

;பாடல்  
:காற்றே காற்றே பூப் போடு
# பூப்பறிக்க வருகிறோம்



**பூப்பறிக்க வருகிறோம்** என்பது சிறுமியர் விளையாடும் விளையாட்டுகளில் ஒன்று.  

## ஆடும் முறை
இரண்டு அணிகள் இருக்கும். அவற்றுக்கிடையே ஒரு கோடு வரையப்பட்டிருக்கும். ஒவ்வொரு அணியிலிருந்தும் ஒருவர் அந்த நடுக்கோட்டுக்கு அருகில் வருவர். அவர்கள் அடுத்தவரைத் தம் பக்கம் இழுப்பர். யார் நடுக்கோட்டைத் தாண்டி இழுக்கப்படுகிறாரோ அவர் இழுக்கப்பட்ட பக்கம் உள்ள அணியில் சேர்ந்துகொள்வார். அந்த அணிக்காக அவரும் இழுக்க வரலாம்.  

பூப் பறிக்கச் செல்லும் முறைமை இரு அணிகளுக்கும் மாறிமாறி வழங்கப்படும். எந்த அணியில் ஒருவர்கூட மிஞ்சாமல் இழுக்கப்பட்டுவிடுகிறார்களோ அந்த அணி தோற்ற அணி.  

;ஆட்டத்தின் போது உரையாடலாகப் பாடப்படும் பாட்டு  
<poem>  
பூப்பறிக்க வருகிறோம்  
யாரை அனுப்புகிறீர்  
அருக்காணியை அனுப்புகிறோம் (இழுக்க வருபவர் பெயர்)  
யாரைப் பறிக்கிறார்  
மல்லிகாவைப் பறிக்கிறார் (இழுக்கப்படுபவர் பெயர்)  
சண்டை வரப் போகுது  
மண்டை உடையப் போகுது  
</poem>